Tasnarrayt d lsas n usbeddi n yal tagmi tusnant, deg tazwara nfern-d asentel iwatan ara d nesleḍ, nsenked-it-id, nefka-d iswi n tezrawt-nnteɣ, syin akkin nefka-d tamukrist, nefka-d awalen imiḍṛanen, deg tirza-nnteɣ ɣer wennar tella-d deg taddart n At Ɛisa Uyeḥya, nfern-d imsulɣa-nnteɣ yellan imezdaɣ n taddart, nessemres aglam n taddart d userwes gar snat n talliyin tamzikit d tin n wass-a, d usnefli id yettilin deg teɣzi n wakud, nzerw-d tudert n imezdaɣ n taddart n At Ɛisa Uyeḥya s ttawil n usteqsi n imezdaɣ n taddart, deg tirza-nnteɣ ɣer wennar, d inagan ɣef tedyanin yezrin, tugniwin, annay imeki, nessemres tarrayt titnugṛafit neɣ aglam, tamezrawit anda id nules tidyanin yezrin aladɣa deg tesmidegt d umezruy n taddart, s way-a ara nessiweḍ ad nefk udem ara yefken tagnit i yal aqbayli ad ttyissin mebla ma yerza ɣur-s.